TTCL ธุรกิจไฟฟ้าชัดเจน มี Upside 53%โบรกฯ เชียร์ “ซื้อ” ราคาพื้นฐาน 51 บาท
โบรกเกอร์ แนะนำ ซื้อ TTCL ด้วยเป้าหมายพื้นฐาน 51 บาท จากผลการดำเนินงาน Turnaround ธุรกิจไฟฟ้าชัด มี Upside 53%
27 พ.ค. 2558

บล.ธนชาต ระบุในบทวิเคราะห์ (27 พ.ค.) แนะนำ “ซื้อ” บริษัท ทีทีซีแอล จำกัด (มหาชน) หรือ TTCL โดยธุรกิจไฟฟ้าชัด, Upside 53% ด้วยเป้าหมายพื้นฐาน 51 บาท จากผลการดำเนินงาน Turnaround ตั้งแต่ปีนี้เป็นต้นไปเพิ่มขึ้น 53% หลังงาน EPC กำไรต่ำบันทึกไปแล้ว และโรงไฟฟ้า 120MW ผลิตไฟฟ้าเต็มกำลังตั้งแต่ไตรมาส 2/58 และจะมีรายได้จากการผลิตไฟฟ้า 120MW เต็มปีตั้งแต่ปี 59 เป็นต้นไป
ขณะที่รายได้รับเหมาฯ ล่าสุดเซ็นสัญญาก่อสร้างโรงงานปิโตรฯ ในประเทศ มูลค่า US$22 ล้าน โรงไฟฟ้าถ่านหินพม่าเริ่มเข้ามาตั้งแต่ปี 59 หนุนกำไรโตต่อ 81% ส่งผล PE ลดลงเหลือ 14.5x ปีหน้า ขณะที่ราคาปัจจุบัน Upside 53%
อีกทั้งในระยะยาว TTCL จะเปลี่ยนจากผู้รับเหมาฯ EPC เป็นผู้ผลิตไฟฟ้ามากขึ้น หลังโรงไฟฟ้าถ่านหิน 1,280MW เริ่มผลิตไฟฟ้าตั้งแต่ปี 62 เป็นต้นไป
ด้านเทคนิค การปรับลดลงของราคาหุ้นเมื่อวานนี้ (26 พ.ค.) เป็นโอกาส “ซื้อ” ทั้งทางพื้นฐานและเทคนิค โดยเห็นสัญญาณ “กลับตัว” ทางเทคนิคของ TTCL ตั้งแต่สัปดาห์ก่อน จากทั้ง MACD และ Stochastic ด้วยเป้าหมายระยะสั้นที่ 35.75 บาท และถัดไปที่ 37 บาท